text: Stæren fryser på bladløs gren 
  han putter bag vingen sit nøgne ben, 
  isen blinker på vågen. 
  Stakkels stær kom for tidligt i år, 
  han fløjter ej om den grønne vår 
  i skoven. 
  Skønne toner jeg lytter til. 
  Det klang som harmonika-klokkespil. 
  Isen klirrer i voven. 
  Ret så bølge, opløft nu dit bryst 
  og spræng dit panser og syng med lyst 
  i skoven. 
  Vinterjætte, nu skal du fly. 
  Det klinger, det suser i trækfuglsky. 
  Skyen fløj over voven. 
  Søen spiller, hvor sangværket går, 
  nu fløjter stæren om grønne vår 
  i skoven. 